
1. ASJAOLUD JA MENETLUSE KÄIK



31.08.2022. a taotles (linnavalitsuse dokumendiregistris taotluse nr 8565/1-14) Narva Linnavalitsuse Linnamajandusamet Narva Linnavalitsuse Arhitektuuri- ja Linnaplaneerimise Ametilt projekteerimistingimusi Oru tn L1, Kreenholmi tn L4, 21a, Raudtee tn L5, L4, L3 avalike teede rajamiseks. Vastavalt taotlusele kavandatakse avalikult kasutatava sõidutee ja kergliiklustee ning sellega koos planeeritakse piki teid rajada elektrivarustus,  sademekanalisatsioon, haljastus ja heakorrastus. Samuti planeeritakse väheses osas Raudtee tn 18 ja V. Gerassimovi tn 24 kinnistute heakorrastust mahasõidu rekonstrueerimise arvelt.

Vastavalt ehitusseadustiku § 99 lõikele 1 projekteerimistingimused on nõutavad käesoleva seadustiku lisas 1 nimetatud ehitusloakohustusliku tee ehitusprojekti koostamiseks, kui planeeringuga ei ole tee asukoht täpselt määratud.

Vastavalt ehitusseadustiku § 83 lõike 1 punktile 2 mitut kinnisasja läbiva uue elektripaigaldise rajamiseks on projekteerimistingimused nõutavad. 

Oru tn L1, Kreenholmi tn L4, Raudtee tn L5, L4 ja L3 kinnistu sihtotstarve on transpordimaa 100%. Narva Linnavolikogu 24.01.2013. a otsusega nr 3 kehtestatud Narva linna üldplaneeringuga (edaspidi üldplaneering) Oru tn L1, Kreenholmi tn L4, Raudtee tn L5, L4, L3 maakasutuse sihtotstarbeks on määratud samuti tee reservmaa.

Kreenholmi tn 21a krundi sihtotstarve on sihtotstarbeta maa 100%. Üldplaneeringuga on Kreenholmi tn 21a maakasutuse sihtotstarbeks määratud garaažimaa. Üldplaneeringu kohaselt garaažimaa on garaažikomplekside või kuni kahekorruseliste parkimishoonete ehitamiseks kavandatud maa.
Üldplaneeringu kohaselt olemasolev või reserveeritud maakasutuse juhtotstarve võib koosneda järgnevate erinevate juhtotstarvete selgituste juures lubatud maakasutuse sihtotstarvetest, kusjuures kirjelduses toodud kõrvalsihtotstarbed võivad moodustada kuni 45% lubatud juhtotstarbega ala pindalast. Samuti garaažihoonet kindlasti peavad teenindama ka teed.

Rajatav avalik sõidutee kavandatakse, et ühendada omavahel Joala ja Oru tänavat. Uus lahendus lubab elanike ja muude liiklejate aega kokku hoidma ning hajutada Kreenholmi osa liiklust. Rajatav kergliiklustee teeb jalakäijate ja jalgrattaga linnaruumilise liikumise mugavamaks ja loogilisemaks. 
Raudtee tn L4 kinnistul paiknevad EHR-is puuduvad metallist garaažid, mis on plaanis ümber paigutada või likvideerida.
Arvestades avalikku huvi antud asukohta teede rajamiseks, aga samuti seda, et üldplaneeringuga sellesse kohta määratud perspektiivne avalik tee võib lubada sellele krundile avaliku teerajatise ja seda teenindavate tehnovõrkude ehitamist. 

Kuna kavandatava avaliku tee asukoht on määratud üldplaneeringuga, v.a Kreenholmi tn 21a kinnistule (kuulub Narva linnale (taotlejale)) rajatav kergliiklustee, siis puudub vajadus arvamuste korjamise korraldamiseks.

Külgnevate kinnisasjade omanikud kaasatakse ehitusloa menetluse käigus, mh seoses mahasõitude rekonstrueerimisega.

	
2. ÕIGUSLIKUD ALUSED



2.1 Ehitusseadustiku § 28 kohaselt projekteerimistingimused annab kohaliku omavalitsuse üksus, kui seaduses ei ole sätestatud teisiti.
2.2 Ehitusseadustiku § 99 lõike 1 kohaselt projekteerimistingimused on nõutavad käesoleva seadustiku lisas 1 nimetatud ehitusloakohustusliku tee ehitusprojekti koostamiseks, kui planeeringuga ei ole tee asukoht täpselt määratud.
2.3 Narva Linnavalitsuse Arhitektuuri- ja Linnaplaneerimise Ameti põhimääruse § 7 punkti 14 kohaselt Arhitektuuri- ja planeerimise osakonna üks põhiülesannetest on ehitusliku projekteerimise lähteinformatsiooni väljastamine, sh projekteerimistingimuste ettevalmistamine ja esitamine linnavalitsusele kinnitamiseks.  
2.4 Ehitusseadustiku § 83 lõike 1 punkti 2 kohaselt projekteerimistingimused on nõutavad mitut kinnisasja läbiva uue elektripaigaldise rajamiseks.

	
3. OTSUS


	Kinnitada projekteerimistingimused Oru tn L1, Kreenholmi tn L4, 21a, Raudtee tn L5, L4, L3 avalike teede ja elektripaigaldise rajamiseks järgnevalt: 


	

	
3.1 ÜLDNÕUDED 



3.1.1 Projekt koostada ja vormistada vastavalt projekti tellija poolt väljastatud lähteülesandele, Eesti Vabariigis kehtivates seadustes ja Narva linnas kehtivates määrustes, 09.01.2020 Majandus-ja taristuministri määruses nr 2 „Tee - ehitusprojektile esitatavad nõuded“, Narva Linnavolikogu 24.01.2013. a otsusega nr 3 kehtestatud Narva linna üldplaneeringus sätestatule ning Eesti Standardite nõuetele. 
3.1.2 Asendiplaani aluskaardiks peab olema võetud aktualiseeritud olemasolevat situatsiooni tõeselt kajastav geodeetiline alusplaan, mis on vastuvõetud Ameti geodeesia- ja maakorralduse osakonna spetsialisti poolt. Asendiplaanil näidata projekteeritava ala piirid, olemasolevate ja projekteeritavate välisvõrkude asukohad ja nende tingmärgid, tehnovõrkude kaitsevööndid ja nende tingmärgid, planeeritavate ehitiste asukohad ja mõõtmed, likvideeritavad ehitised, juurdepääs avalikult kasutatavale teele, sisse- ja väljasõit krundilt, transpordi liiklussuunad jne. Määratleda pinnakatted. Asendiplaanil esitada lisaks kinnistu tehnilised näitajad.
3.1.3 Teekate peab vastama Narva linna heakorra eeskirja § 4 lõike 3 nõuetele. 
3.1.4 Teede laiused, kaugused, pöörderaadiused jm lahendada vastavalt EVS 843:2016 “Linnatänavad”.
3.1.5 Olemasoleva kõrghaljastuse likvideerimise juhul ehitusprojektis näidata asendusistutus.
3.1.6 Esitada teede konstruktiivsed ristprofiilid ning vertikaalplaneerimise joonis. 
3.1.7 Jäätmete käitlemine: vastavalt jäätmeseaduse ja Narva jäätmehoolduseeskirja nõuetele.
3.1.8 Arvestada asjaõigusseadusest tulenevaid kinnisomandi kitsendusi.
3.1.9 Tee-ehitusprojekti aluseks võtta Arhitektuuri-ja Linnaplaneerimise Ameti poolt väljastatud asendiskeem.
3.1.10 Eskiisi staadiumi käigus võtta V. Gerassimovi tn 24 ja Raudtee tn 18 omanike nõusolekud mahasõitude rekonstrueerimise osas ning Kreenholmi tn 21 omaniku arvamus Kreenholmi tn 21a kinnistule rajatava kergliiklustee osas.
3.1.11 Projekteeritavad teed ühendada varem projekteeritud teedega Raudtee tn L3 kinnistul.
3.1.12 Projekt kooskõlastada projekti tellijaga.
3.1.13 Vastavalt haldusmenetluse seaduse § 16 menetluse kiiruse ja ökonoomia huvides taotleja võib ise korraldada kooskõlastuse või arvamuse saamise. 
	

	
4.  RAKENDUSSÄTTED



4.1    Käesolevad projekteerimistingimused on kehtivad kuni 23.09.2027. a.
4.2    Käesolev korraldus jõustub alates teatavakstegemisest.
4.3  Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

